[[राँची एक्सप्रेस]] एवं [[प्रभात खबर]] जैसे [[हिन्दी समाचारपत्र]] राज्य की राजधानी [[राँची]] से प्रकाशित होनेवाले प्रमुख समाचारपत्र हैं जो राज्य के सभी हिस्सों में उपलब्ध होते हैं। [[हिन्दी]], [[बाङ्ला भाषा|बांग्ला]] एवं [[अंग्रेज़ी भाषा|अंग्रेजी]] में प्रकाशित होने वाले देश के अन्य प्रमुख समाचारपत्र भी बड़े शहरों में आसानी से मिल जाते हैं। इसके अतिरिक्त [[दैनिक भास्कर]], [[दैनिक जागरण]], [[हिन्दुस्तान (समाचार पत्र)|दैनिक हिन्दुस्तान]], [[खबर मन्त्र]], [[आई नेक्स्ट]] [[उदितवाणी]], [[चमकता आईना]], [[उत्कल मेल]],[[स्कैनर इंडिया]],[[इंडियन गार्ड]] तथा [[आवाज]] जैसे हिन्दी समाचारपत्र भी प्रदेश के बहुत से हिस्सों में काफी पढ़े जाते हैं। इलेक्ट्रानिक मीडिया की बात करें तो झारखंड को केंद्र बनाकर खबरों का प्रसारण ई टीवी बिहार-झारखंड, सहारा समय बिहार-झारखंड, मौर्य टीवी, साधना न्यूज, न्यूज 11 आदि चैनल करते हैं। रांची में राष्ट्रीय समाचार चैनलों के ब्यूरो कार्यालय कार्यरत हैं।

जोहार दिसुम खबर झारखंडी भाषाओं में प्रकाशित होने वाला पहला पाक्षिक अखबार है। इसमें झारखंड की 10 आदिवासी एवं क्षेत्रीय भाषाओं तथा हिन्दी सहित 11 भाषाओं में खबरें छपती हैं। जोहार सहिया राज्य का एकमात्र झारखंडी मासिक पत्रिका है जो झारखंड की सबसे लोकप्रिय भाषा नागपुरी में प्रकाशित होती है। इसके अलावा झारखंडी भाषा साहित्य संस्कृति अखड़ा और गोतिया झारखंड की आदिवासी एवं क्षेत्रीय भाषाओं में प्रकाशित होने वाली महत्वपूर्ण पत्र-पत्रिकाएं हैं।

[[राँची]] और [[जमशेदपुर]] में लगभग पांच रेडियो प्रसारण केन्द्र हैं और [[आकाशवाणी]] की पहुँच प्रदेश के हर हिस्से में है। [[दूरदर्शन]] का राष्ट्रीय प्रसारण भी प्रदेश के लगभग सभी हिस्सों में पहुँच रखता है। झारखंड के बड़े शहरों में लगभग हर टेलिविजन चैनल [[उपग्रह]] एवं केबल के माध्यम से सुलभता से उपलब्ध है।

लैंडलाइन टेलीफोन की उपलब्धता प्रदेश में [[भारत संचार निगम लिमिटेड]] (बीएसएनएल), टाटा टेलीसर्विसेज ([[टाटा इंडिकॉम|टाटा इंडिकाम]]) एवं [[रिलायंस अनिल धीरूभाई अंबानी समूह|रिलायंस इन्फोकाम]] द्वारा हर हिस्से में की जाती है। मोबाइल सेवा प्रदाताओं में [[भारत संचार निगम लिमिटेड|बीएसएनएल]], [[एयरसेल]], [[आइडिया]], [[वोडाफ़ोन|वोदाफोन]] [[रिलायंस अनिल धीरूभाई अंबानी समूह|रिलायंस]][uninor] एवं [[भारती एयरटेल|एयरटेल]] प्रमुख हैं।

शिक्षा संस्थान
संचार एवं समाचार माध्यम
झारखण्ड के लोकनृत्य
इतिहास